CELEX: 32015D1028
Language: lv
Date: 2015-06-26 00:00:00
Title: Komisijas Īstenošanas lēmums (ES) 2015/1028 (2015. gada 26. jūnijs), ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (izziņots ar dokumenta numuru (2015) 4187) (Dokuments attiecas uz EEZ)

30.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 163/53
            
         KOMISIJAS ĪSTENOŠANAS LĒMUMS (ES) 2015/1028
   (2015. gada 26. jūnijs),
   ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle)
   
      
         (izziņots ar dokumenta numuru (2015) 4187)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
   tā kā:
   
               (1)
            
            
               Komisijas Īstenošanas lēmums 2014/88/ES (2) tika pieņemts pēc tam, kad ātrās brīdināšanas sistēmā pārtikas un barības jomā (RASFF) tika iesniegti daudzi paziņojumi sakarā ar to, ka pārtikas produktos ir konstatēta dažādu salmonellas celmu, arī salmonella typhimurium, klātbūtne. Minētais celms cilvēku saslimšanas gadījumos ir otrais visbiežāk ziņotais serotips, un ir konstatēts, ka tam ir augsta izplatība Bangladešas izcelsmes pārtikas produktos, kuri satur beteļauga lapas (Piper betle, plašāk pazīstama kā “betele”) vai sastāv no tām. Kopš 2011. gada Apvienotā Karaliste ir ziņojusi par vairākiem salmonelozes uzliesmojumiem, kurus izraisījusi saindēšanās ar beteļauga lapām. Turklāt ir ļoti iespējams, ka Savienībā nav ziņots par visiem saslimšanas gadījumiem.
            
         
               (2)
            
            
               Tāpēc ar Īstenošanas lēmumu 2014/88/ES Savienībā līdz 2014. gada 31. jūlijam aizliegts importēt no Bangladešas pārtikas produktus, kuri satur beteļauga lapas vai sastāv no tām.
            
         
               (3)
            
            
               Ar Komisijas Īstenošanas lēmumu 2014/510/ES (3) Īstenošanas lēmuma 2014/88/ES piemērošanas periods tika pagarināts līdz 2015. gada 30. jūnijam.
            
         
               (4)
            
            
               Rīcības plāns, kuru Bangladeša iesniedza 2015. gada maijā, ir nepilnīgs, un nav garantiju par tā faktisku piemērošanu un izpildi. Joprojām ir spēkā Bangladešas 2013. gada maijā pašnoteiktais beteļauga lapu eksporta aizliegums. Tomēr šis aizliegums nav pilnībā ievērots, un kopš tā pieņemšanas RASFF ir saņemti paziņojumi par 25 mēģinājumiem Savienībā importēt beteļauga lapas. Tāpēc nevar pieņemt, ka Bangladešas sniegtās garantijas ir pietiekamas, lai novērstu būtisko apdraudējumu cilvēka veselībai. Šā iemesla dēļ būtu jāturpina ārkārtas pasākumi, kuri tika noteikti ar Īstenošanas lēmumu 2014/88/ES.
            
         
               (5)
            
            
               Tāpēc Īstenošanas lēmuma 2014/88/ES piemērošanas periods būtu atkārtoti jāpagarina.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/88/ES 4. pantu aizstāj ar šādu:
   
      “4. pants
      Šo lēmumu piemēro līdz 2016. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2015. gada 26. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2014. gada 13. februāra Īstenošanas lēmums 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 45, 15.2.2014., 34. lpp.).
   
      (3)  Komisijas 2014. gada 29. jūlija Īstenošanas lēmums 2014/510/ES, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 228, 31.7.2014., 33. lpp.).